laion/Wikipedia-Exotic huggingface dataset:
শিক কাবাব

শিক কাবাব এক প্রকার কাবাব, যা ইরাক, তুরস্ক ও অন্যান্য আরব দেশগুলো সহ দক্ষিণ এশিয়ায় ব্যপকভাবে জনপ্রিয়। সাধারণত গরুর মাংস, খাসির মাংস এবং মুরগির মশলাযুক্ত মাংসের কিমা কাঠি বা শিকের উপর বেলনাকৃতিতে দলাবেঁধে সেঁটে দিয়ে কয়লার আঁচে পুড়িয়ে শিক কাবাব প্রস্তুত করা হয়। এটি সাধারণত বার-বি-কিউ বা তন্দুরে রান্না করা হয়। শিক কাবাব নরম ও রসালো এক প্রকার মাংসের কাবাব। কুচি কুচি করে কাটা মাংসের কিমার সাথে আদা, রসুন, কাঁচা মরিচ, গুঁড়ো মরিচ এবং গরম মসলার সংমিশ্রণে খাবারটি তৈরি করা হয়। এটি লেবুর রস, ধনেপাতা এবং পুদিনা পাতার চাটনি দিয়ে খেতে মজাদার। কখনও কখনও স্বাদ আরও বাড়ানোর জন্য অতিরিক্ত তেল যুক্ত করা হয়। শিক কাবাব সাধারণত রায়তা, সালাদ, পিঁয়াজের টুকরো, লেবুর কুঁচি বা সবুজ চাটনি দিয়ে পরিবেশন করা হয় এবং নান রুটি বা পরোটা দিয়ে খাওয়া হয়। কিছু জনপ্রিয় শিক কাবাব হলো - কাকরি শিক কাবাব এবং গিলাফি শিক কাবাব। ভারতের জনপ্রিয় নিরামিষাশী কাবাবগুলো শিম, গাজর, আলু, ফুলকপি এবং সবুজ মটর দিয়ে তৈরি করা হয়। কাটলেট বান কাবাব চাপলি কাবাব Food cultures of the world encyclopedia। Greenwood। ২০১১। আইএসবিএন 9780313376276। ওসিএলসি 727739841।  Mohiuddin, Yasmeen Niaz (২০০৭)। Pakistan: A Global Studies Handbook। ABC-CLIO। পৃষ্ঠা 325। আইএসবিএন 978-1-85109-801-9 – Google Books-এর মাধ্যমে।
ঠাকুরদাস চক্রবর্তী

ঠাকুরদাস চক্রবর্তী ( ১২০৯ বঙ্গাব্দ — ১২৬৯ বঙ্গাব্দ) একজন বাঙালি কবিয়াল। তার আসল নাম ঠাকুরদাস আচার্য। তিনি পশ্চিমবঙ্গের নদীয়া জেলার এক গ্রামে মামার বাড়িতে জন্মগ্রহণ করেন। গ্রামে পাঠশালার পড়া শেষ করে জমিদারের সেরেস্তায় কাজ করতেন। পাঠশালায় লেখাপড়া করার সময়ই তিনি গান রচনা করে সুনাম অর্জন করেন। এই সময় কবিগানে তাঁর রচিত গান পরিবেশিত হতে থাকে। এই সূত্রে গানের বাধনদার হিসেবে তাঁর খ্যাতি ছড়িয়ে পড়ে। ভোলা ময়রা, এ্যান্টনি ফিরিঙ্গিদের মতো কবিয়ালদের গান রচনা করেছেন। চাকরি ছেড়ে দিয়ে কবিগানের দলের সাথে ঘুরে বেড়াতেন। তবে তিনি কখনো আসরে নামতেন না বা নিজস্ব কবিগানের দলও গঠন করেন নি। তাকে কবি ঠাকুরদাস বলা হত। তিনি কবি গানের 'সখী সংবাদ' অংশের গানের জন্য বিশেষ জনপ্রিয় হয়ে উঠেছিলেন। কলকাতায় তার নামে একটি রাস্তা আছে। প্রথম খন্ড, বসু, অঞ্জলি; সেনগুপ্ত, সুবোধচন্দ্র (২০১৩)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ১৮৮। আইএসবিএন 978-8179551356।  "অনুশীলন, অভিধান, বাংলা পাঠ্য-ভাষাংশ এবং সহায়ক বিশ্বকোষ কার্যক্রম"। onushilon.org। সংগ্রহের তারিখ ২০২০-০৪-১১।  সাধু, শিবনাথ। "এখনও বজায় আছে ষোলোআনা বাঙালিয়ানা"। anandabazar.com। সংগ্রহের তারিখ ২০২০-০৪-১১।
সাতু রায়

সাতু রায় অষ্টাদশ-ঊনবিংশ শতাব্দীর একজন বাঙালি কবিয়াল। তাঁর আসল নাম সাতকড়ি রায়। পশ্চিমবঙ্গের নদীয়া জেলার শান্তিপুরের কাছে নিকটবর্তী বৈঁচি গ্রামে জন্মগ্রহণ করেছিলেন সাতকড়ি রায়। পরে সাতু রায় নামেই সর্বাধিক পরিচিতি লাভ করেন। ছোটবেলা থেকেই গান রচনায় নিপুণ ছিলেন তিনি। সাতু রায় শান্তিপুরের জমিদারের কাছারিতে চাকরি করতেন। তাঁর নিজস্ব কবিগানের দল ছিল না তবে বিভিন্ন কবিয়ালদের জন্য গান রচনা করে দিতেন। তিনি শিবচন্দ্রবাবুর সখের কবিগানের দলের জন্য গান রচনা করতেন। পরে ভোলা ময়রার জন্যও গান রচনা করেছেন। শেষ জীবনে রানাঘাটের জমিদার পালচৌধুরীদের পক্ষে বারাসতে মোক্তারির কাজ করেছেন সাতু রায়। "অনুশীলন, অভিধান, বাংলা পাঠ্য-ভাষাংশ এবং সহায়ক বিশ্বকোষ কার্যক্রম"। onushilon.org। সংগ্রহের তারিখ ২০২০-০৪-১১।  "পাতা:বাঙ্গালীর গান - দুর্গাদাস লাহিড়ী.pdf/২৮৩ - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০২০-০৪-১১।
গোপাল উড়ে

গোপাল উড়ে ছিলেন বাংলা পালাগানের অভিনেতা ও পালাগান রচয়িতা। গোপাল উড়ে উড়িষ্যার কটক জেলার জাজপুর গ্রামের এক চাষী পরিবারে জন্মগ্রহণ করেন। তার পিতার নাম মুকুন্দ করণ। জীবিকার জন্য তিনি কলকাতা আসেন ও ফল ফেরি করার ব্যবসা শুরু করেন। বিদ্যাসুন্দর যাত্রাদলের কর্ণধার বিশ্বনাথ মতিলাল গোপালের উচ্চস্বরে ফল বিক্রয়ের হাঁক শুনে ডেকে আনেন। এরপর যাত্রাদলে ভর্তি করে নেন। সেখানে হরিকিষণ মিশ্রের কাছে গানের তালিম পান তিনি। নিজ প্রতিভাগুণে তিনি এই যাত্রাদলের অভিনেতা এবং গায়ক হিসেবে প্রতিষ্ঠিত হন। এরপর ভাল করে বাংলা শিখে মঞ্চে নামার অধিকার লাভ করেন। এই সময় রাধারমন সরকারের নেতৃত্বে যাত্রাগানের আসর বসে রাজা নবকৃষ্ণের বাড়িতে, সেখানে গোপাল উড়ে মালিনীর ভূমিকায় অভিনয় ও গান করে বিশেষ সুনাম অর্জন করেন। রাধারমন সরকারের মৃত্যুর পর এই যাত্রাদল ভেঙে যায়। এরপর গোপাল নতুন আঙ্গিকে একটি যাত্রাপালার দল করেন। এই দলের সূত্রে তিনি বিপুল জনপ্রিয়তা অর্জন করেন, প্রভূত যশ এবং সম্পদের অধিকারী হন। উড়িষ্যাবাসী বলে তার দল গোপাল উড়ের যাত্রাদল নামে পরিচিত ছিল। বঙ্কিমচন্দ্র চট্টোপাধ্যায়ের বিষবৃক্ষ উপন্যাসে গোপালের গানের কথা উল্লেখ আছে। প্রথম খন্ড, বসু, অঞ্জলি; সেনগুপ্ত, সুবোধচন্দ্র (২০১৩)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ১৩৬। আইএসবিএন 978-8179551356।  BanglaNews24.com। "গানের নীড়ে গোপাল উড়ে"। banglanews24.com (ইংরেজি ভাষায়)। সংগ্রহের তারিখ ২০২০-০৪-১১।
মুকাত্তা'আত

মুকাত্তা'আত ( আরবি: حُرُوف مُقَطَّعَات হুরুফে মুকাত্তা'আত, বিচ্ছিন্ন অক্ষর"; বা "রহস্যময় অক্ষর") হল বিসমিল্লাহ এর পরে কুরআনের ১১৪ টি সুরার মধ্যে ২৯ সুরার শুরুর দিকে এক থেকে পাঁচটি আরবি বর্ণের সংমিশ্রণ রয়েছে। বর্ণগুলি ফাওয়াতিহ ( فَوَاتِح) নামেও পরিচিত, মানে যা দিয়ে শুরু হয়। চারটি সুরা তাদের নাম সেই সুরার শুরুর মুকাত্তা'আত নামে নামকরণ করা হয়: সূরা ত্বোয়া-হা, সুরা ইয়াসীন, সূরা ছোয়াদ এবং সূরা ক্বাফ । এইসব বর্ণের আসল তাৎপর্য জানা যায়না। তবে বিভিন্ন তাফসীরকারকরা বলেন, এইসব বর্ণ দ্বারা আল্লাহর নাম বা তার সিফাত বর্ণনা করা হয়ে থাকতে পারে। মুকাত্তা'আত সূরাগুলো হলো ২-৩, ৭, ১০-১৫, ১৯-২০, ২৬-৩২, ৩৬, ৩৮, ৪০-৪৬, ৫০ এবং ৬৮ নাম্বার সুরা।। বর্ণগুলি শব্দের মতো একসাথে লেখা হয় তবে প্রতিটি বর্ণ পৃথকভাবে উচ্চারণ করা হয়। সূরা আল হাক্কাহ হবে না। এ সূরা হরফে মুকাত্তায়াত দ্বারা শুরু হয় নি। مقطعات is the plural of a participle from قطع "to cut, break". Massey, Keith. "Mysterious Letters." in Jane Dammen McAuliffe (ed.) Encyclopaedia of the Qurʾān. Vol. 3 (205), p. 472 (.brillonline.com).
হাবুং

হাবুং আসামের বর্তমান লখিমপুর জেলার অন্তর্গত একটি ঐতিহাসিক অঞ্চল ছিল। এটি পশ্চিম ধেমাজির কঢ়া নদীর উত্তর পারের চারিদিক কামরূপ রাজ্যের তৈরি একটা উঁচু গড়ে আবৃত বিস্তীর্ণ ভূখণ্ড ছিল। ওয়েডের (১৮০০) মত অনুসারে, সুবানসিরি এবং ব্রহ্মপুত্র নদীদুটি যে অঞ্চলে মিলিত হয়েছে তা হাবুং নামে পরিচিত ছিল। এপিগ্রাহিক রেকর্ড অনুযায়ী, হাবুং (হা-ভ্রঙ্গা-বিশায়া) একটি ভিসায়া বা প্রদেশ ছিল যেখানে দশম শতাব্দীতে কামরুপের পাল রাজবংশের রত্ন পাল ব্রাহ্মণদের জন্য বসতি স্থাপন করেছিলেন। E.A.Gait (১৯০৫)। A History of Assam। পৃষ্ঠা ৭৭,৭৮।  পদ্মেশ্বর গগৈ (১৯৯৯)। The Tai and the Tai kingdom। পৃষ্ঠা 259–265।  আহোমর দিন, হিতেশ্বর বরুয়া ১৯৮১ পৃষ্ঠা ১৯, ২০, ২১ Hazarika, Nagen (২০১৪)। Chao Habung (First সংস্করণ)। Pacific Laser Ganeshguri। পৃষ্ঠা 42।  ওয়েড, জে.পি. "An Account of Assam: Rivers of Assam" [আসামের একটি বিবরণ: আসামের নদী], পৃষ্ঠা ১৬।
গোঁজলা গুই

গোঁজলা গুই ছিলেন একজন বাঙালি লোকগায়ক। তিনি বাংলা কবি গানের আদি পুরুষেদের অন্যতম। তাকে কবি গানের স্রষ্টাও বলা হয়। গোঁজলা গুই আনুমানিক ১৭০৪ খৃষ্টাব্দে জন্মগ্রহন করেন। তাঁর জীবনবৃত্তান্ত বিশদ জানা যায় না। তিনি টপ্পা রীতি ও টিকারা সঙ্গতে কবিগান করতেন। তাকে কবিগানের জনক হিসেবে অভিহিত করা হয়ে থাকে। কবি ঈশ্বরচন্দ্ৰ গুপ্ত, ১২৬১ সালের ১লা অগ্রহায়ণের সংবাদ প্রভাকরে লিখেছেন “১৪০ এক শত চল্লিশ বৎসরের এ দিক নহে, বরং অধিক হইবে, গোঁজলা গুই গান প্ৰস্তুত করেন”। তাঁর সমসাময়িক কবিয়ালরা ছিলেন রাসু নৃসিংহ, লালু, কেষ্টা মুচি, নন্দলাল। অনেকে মনে করেন, এঁরা ছিলেন গোঁজলা গুই-য়ের শিষ্য। প্রথম খন্ড, বসু, অঞ্জলি; সেনগুপ্ত, সুবোধচন্দ্র (২০১৩)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ১৩৬। আইএসবিএন 978-8179551356।  "পাতা:সাহিত্য পরিষৎ পত্রিকা (দ্বিতীয় ভাগ).pdf/৩৪৯ - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০২০-০৪-১১।
গোবর্ধন আচার্য

গোবর্ধন আচার্য ছিলেন খ্রিষ্টীয় দ্বাদশ শতাব্দীর একজন সংস্কৃত কবি ছিলেন যিনি বাংলায় বাস করতেন। তিনি ছিলেন লক্ষ্মণসেনের রাজসভার পঞ্চরত্নের একজন। অন্য চারজন কবি ছিলেন জয়দেব, শরণ, ধোয়ী ও উমাপতিধর। গোবর্ধনের পিতা নীলাম্বর আচার্য ছিলেন একজন সংস্কৃত পণ্ডিত। গোবর্ধনের বিখ্যাত গ্রন্থের নাম আর্যাশপ্তশতী। গাথাশপ্তশতী অনুসরণে এটি রচিত। আর্যাছন্দে রচিত এ গ্রন্থের নামকরণ অনুযায়ী এতে ৭০০ শ্লোক থাকার কথা, কিন্তু বাস্তবে ৭৬৪টি আছে। শ্লোকগুলি শৃঙ্গাররসপ্রধান, পরস্পর নিরপেক্ষ এবং বর্ণানুক্রমে রচিত। কাব্যটি বিভিন্ন বিভাগ বা ব্রজ্যায় বিভক্ত। বিভিন্ন পেশায় নিয়োজিত মানুষের খন্ড খন্ড চিত্র নিয়ে শ্লোকগুলি রচিত। ধারণা করা হয় রাজা লক্ষণসেনই তাঁকে কাব্য রচনায় সহয়তা করেছিলেন। গোবর্ধনের রচনায় অলঙ্কারশাস্ত্রে নিষ্ঠা ও পরিহাস রসিকতার পরিচয় পাওয়া যায়। এতে তৎকালীন গৌড়বঙ্গের রাজকীয় ও উচ্চবিত্ত শ্রেণির আচরণ ও সমাজের অবস্থা চিত্রিত হয়েছে। দারিদ্রের জন্য মানুষের সামাজিক অধঃপতন, আবার তার মধ্য ভালবাসার চিত্রও এ কাব্যে আছে। হিন্দি কবি বিহারীলালের প্রসিদ্ধ কাবগ্রন্থ সৎসঈ গোবর্ধনের আর্যাশপ্তশতী অনুসরণে রচিত। "অনুশীলন, অভিধান, বাংলা পাঠ্য-ভাষাংশ এবং সহায়ক বিশ্বকোষ কার্যক্রম"। onushilon.org। সংগ্রহের তারিখ ২০২০-০৪-১১।  "গোবর্ধন আচার্য - বাংলাপিডিয়া"। bn.banglapedia.org। সংগ্রহের তারিখ ২০২০-০৪-১১।
পরেশ ধর

পরেশ ধর (৯ আগস্ট ১৯১৮ – ৬ এপ্রিল ২০০২) একজন বাঙালী গনসঙ্গীতশিল্পী ও গীতিকার। ১৯১৮ সালে কলকাতা, ব্রিটিশ ভারতে তিনি জন্মগ্রহণ করেন। তাদের আদি নিবাস ছিল অবিভক্ত বাংলার ঢাকা জেলার বিক্রমপুরের অন্তর্গত কাননীসার গ্রামে। পিতার নাম যামিনীকান্ত ধর ও মায়ের নাম তুলসীরানি দেবী। পরেশ ধর ওরিয়েন্টাল সেমিনারি স্কুল পাশ করে স্কটিশ চার্চ কলেজে স্নাতকে শিক্ষালাভ করেন। এরপর কলকাতা বিশ্ববিদ্যালয় থেকে ইংরেজি সাহিত্যে স্নাতকোত্তর ডিগ্রি পান। তাদের বাড়ীতে সঙ্গীতচর্চ্চার পরিবেশ ছিল। তাঁর রাগ সঙ্গীত-শিক্ষার হাতে খড়ি হয়েছিল নিজের কাকার কাছে। পরে তালিম নেন জোড়াবাগানের রামকানাই ভট্টাচার্যের কাছে। কলেজে পড়ার সময় তিনি আকাশবাণী কলকাতায় বাঁশি বাজানো শুরু করেন। তিনি উদয় শঙ্করের দলে বংশীবাদক হিসাবেও কাজ করেন। ১৯৪৬ খ্রিষ্টাব্দের তিনি গণনাট্য সংঘে যোগ দেন। তাঁর গান সরকারের রোষানলেও পড়ে। আকাশবাণী বেতার কর্তৃপক্ষের আপত্তিতে কারখানা কলে গানটির সব রেকর্ড নষ্ট করে দেওয়া হয় এবং গানটির বিক্রয় বন্ধ করে দেওয়া হয়। মতাদর্শগত পার্থক্যের কারণে ১৯৫০ খ্রিষ্টাব্দে তিনি গণনাট্য সংঘ ছেড়ে বেরিয়ে আসেন। এরপর থেকে তিনি নিজে গান রচনা করতে থাকেন। এইচএমভিতে কিছুকাল প্রশিক্ষকরূপে কাজ করেছেন পরেশ ধর। তাঁর রচিত গানের সংখ্যা প্রায় চারশো যেগুলোর মধ্যে গণসঙ্গীতের সংখ্যা প্রায় দুশো। তাঁর প্রকাশিত বই গুলি হল তিন খণ্ডে একগুচ্ছ গণসংগীত, আমি যে রোজ দেখি আমার মাকে ও অসংখ্য বাসুদেবের পদধ্বনি। তাঁর রচিত তিনটি গীতিনাট্য হচ্ছে দুর্ভিক্ষের পাঁচালী, শান্তি তরজা এবং ভোট রঙ্গ। তাঁর গানে কণ্ঠ দিয়েছেন হেমন্ত মুখোপাধ্যায়, বেচু দত্ত, বাণী ঘোষাল ও সুপ্রীতি ঘোষ। "অনুশীলন, অভিধান, বাংলা পাঠ্য-ভাষাংশ এবং সহায়ক বিশ্বকোষ কার্যক্রম"। onushilon.org। সংগ্রহের তারিখ ২০২০-০৪-১১।  Mukhopadhyay, Hemanta (২০১৬-০৮-৩১)। Anandadhara (Bengali) (Free Sample)। SwiftBoox।
শ্রী ত্রিভুবন শান্তি উচ্চ বিদ্যালয়

শ্রী ত্রিভুবন শান্তি মডেল মাধ্যমিক বিদ্যালয় নেপালের কাস্কী জেলার ৩০ নম্বর পোখারা মহানগর ওয়ার্ডে অবস্থিত একটি বিদ্যালয়। এটি ১৬ নভেম্বর ১৯৬৯ সালে প্রতিষ্ঠিত হয়। এটির নিকটতম শহরগুলি হল ভান্ডারধিক, শিশুোয়া, পোখারা। "Shree Tribhuvan Shanti High School - Lekhnath , Kaski | Admission Nepal"। admissionnepal.com (ইংরেজি ভাষায়)। ২০২২-০১-১৪ তারিখে মূল থেকে আর্কাইভ করা। সংগ্রহের তারিখ ২০২২-০১-১৪।  "Shree Tribhuwan Shanti Higher Secondary School 🇳🇵 - WorldPlaces"। nepal.worldplaces.me (ইংরেজি ভাষায়)। সংগ্রহের তারিখ ২০২২-০১-১৪।
চাওফা

চাওফা (আহোম ভাষা, থাই ভাষা, শান ভাষা, টাই ভাষা: অৰ্থ স্বর্গদেউ, স্বর্গের রাজা) হল আহোম রাজ্য , শান রাজ্য , দাঈ রাজ্য, থাই রাজ্য ও খামতীদের টাই-বংশানুক্ৰমিক টাইশাসকদের বুঝিয়ে ব্যবহার করা রাজকীয় উপাধি। কেবল টাই বংশের মানুষই এই উপাধি লাভ করেন। অসমীয়া ভাষায় এঁকে স্বর্গদেউ বলেও ডাকা হয়। চীনে দাই ও শানগণ (যার কিছু অংশ বার্মায় পড়ে) এই উপাধি ব্যবহার করেন। অসমের আহোম রাজ্যের সকল শাসককে চাও-ফা; স্বর্গদেউ বলে ডাকা হয়। থাই ভাষায় চাওফা ( เจ้าฟ้า ) শব্দের প্ৰয়োগ হয় যার দ্বারা থাই শাসক বোঝায়। কিছু টাই বুরঞ্জীর মতে ২য় শতক খ্ৰীস্টপূর্বের আগে থেকেই টাই শাসকগণ এই শব্দটি ব্যবহার করে আসছেন। ব্রিটিশ ঐপনিবেশিক শাসনামলে, এক সময়ে ১৪ থেকে ১৬ টি চাওফা ছিল। ১৯২২ সালে পর্যন্ত সংযুক্ত শান রাজ্য গঠিত হওয়ার আগ পর্যন্ত, প্রতিটি রাজ্যই চূড়ান্ত স্বায়ত্তশাসিত রাজ্য শাসন করত। সংযুক্ত শান রাজ্য গঠিত হওয়ার পর চাওফার ক্ষমতা হ্রাস পায়। তবে ১৯৫৯ সালে বার্মা ইউনিয়নকে সমর্থন জানিয়ে তারা তাদের উপাধিগুলি সম্মিলিতভাবে ত্যাগ না করা পর্যন্ত, তারা স্থানীয়ভাবে প্রশাসন, আদালত এবং স্থানীয় প্রশাসনে ভূমিকা রাখত। শানের আধা-স্বতন্ত্র শান রাজ্য (মং, শান: မိူင်း, উচ্চারণ [mə́ŋ]) হল আজকের পূর্ব মিয়ানমারের অংশটুকুই। এটি প্রতিবেশী দেশগুলিতে, বিশেষত চীনের ইউনান প্রদেশ সহ একই জাতীয় তাই / দাই রাজ্যের শাসকদের জন্যও ব্যবহার করা যেতে পারে। আহোম জনগোষ্ঠী Donald M. Seekins (২০০৬)। Historical Dictionary of Burma (Myanmar)। Scarecrow Press। entry Sawbwa, p. 391। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Pinkaew Leungaramsri. - Women, Nation, and the Ambivalence of Subversive Identification along the Thai-Burmese Border - Sojourn: Journal of Social Issues in Southeast Asia 21:1"। muse.jhu.edu। সংগ্রহের তারিখ ২০০৮-০৩-২৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
রাকেশ সিং (সৈনিক)

সেকেন্ড লেফটেন্যান্ট রাকেশ সিং (১৮ সেপ্টেম্বর ১৯৭০ - ৫ ডিসেম্বর ১৯৯২) ছিলেন ভারতীয় সেনাবাহিনীর অফিসার, যিনি ভারতের সর্বোচ্চ শান্তিকালীন সামরিক সম্মাননা পুুরস্কার অশোক চক্রকে ভূষিত করেছিলেন। সিং এর জন্ম ১৮ সেপ্টেম্বর ১৯৭০ সালে। তাঁর পিতার নাম কর্নেল রাজ সিং। [তথ্যসূত্র প্রয়োজন] ক্যাডেট রাকেশ সিং ১৯৮৬ সালে জাতীয় প্রতিরক্ষা একাডেমির ৭৮ তম কোর্সে যোগদান করেছিলেন। তিনি গ্রেনেডিয়ার্সের ২২ তম ব্যাটালিয়নে এবং সেকেন্ড লেফটেন্যান্টে কমিশন লাভ করেন । সেকেন্ড লেফটেন্যান্ট রাকেশ সিংহ ৫ ডিসেম্বর ১৯৯২ সালে অপারেশন চলাকালীন বহিষ্কৃত আফগান মুজাহাদীনকে পালিয়ে যাওয়ার থেকে আটকে রাখার চেষ্টা করার সময় গুরুতর আহত অবস্থায় মাত্র ২২ বছর বয়সে দেশের জন্য শহীদ হন। একাকীভাবে তিনি মুজাহাদীনদের মধ্যে পাঁচজনকে হত্যা করতে সক্ষম হন, তবে এনকাউন্টার চলাকালীন গুরুতর আহত হন এবং আহত হয়ে শহীদ হয়ে যান। ১৯৯৩ সালে তিনি ভারতের সর্বোচ্চ শান্তিকালীন বীরত্বের পুরস্কার, অশোক চক্রকে তাঁর সর্বোচ্চ ত্যাগের জন্য ভূষিত করেন। "PVC & AC Awardees"। National Defence Academy, Khadakwasla। সংগ্রহের তারিখ ১৭ ডিসেম্বর ২০১৬।  "PVC & AC Awardees (detail)"। National Defence Academy, Khadakwasla। সংগ্রহের তারিখ ১৭ ডিসেম্বর ২০১৬।
দক্ষিণ পশ্চিম ইংল্যান্ড

দক্ষিণ পশ্চিম ইংল্যান্ড ইংল্যান্ডের নয়টি সরকারি অঞ্চলের একটি। এটি ৯,২০০ বর্গমাইল (২৩,৮০০ কিলোমিটার২) আয়তনের সাথে ইংল্যান্ডের বৃহত্তম অঞ্চল এবং ব্রিস্টল, কর্নওয়াল, ডরসেট, ডিভন, গ্লৌচেস্টারশায়ার, সোমারসেট ও উইল্টশায়ার নিয়ে গঠিত। আইসিলস দ্বীপপুঞ্জ এই অঞ্চলের অন্তর্গত। পাঁচ মিলিয়ন লোক দক্ষিণ পশ্চিম ইংল্যান্ডে বসবাস করে। এই অঞ্চলের মধ্যে পশ্চিম দেশ ও প্রাচীন ওয়েসেক্স রাজ্যের বেশিরভাগ অংশ রয়েছে। দক্ষিণ পশ্চিম ইংল্যান্ডের বৃহত্তম শহর হল ব্রিস্টল। এই অঞ্চলে ডার্টমুর ও এক্সমুর (নিউ ফরেস্টের একটি ছোট অংশও এই অঞ্চলে রয়েছে) জাতীয় উদ্যান দুটির সম্পূর্ণ অংশ অন্তর্ভুক্ত এবং চারটি বিশ্বের ঐতিহ্যমণ্ডিত স্থান রয়েছে, বিশ্বের ঐতিহ্যমণ্ডিত স্থান গুলি হল স্টোনহেঞ্জ, কর্নওয়াল ও পশ্চিম ডিভন মাইনিং ল্যান্ডস্কেপ, জুরাসিক কোস্ট ও সিটি অব বাথ। চিপিং ক্যাম্পডেনের নিকটবর্তী গ্লৌচেস্টারশায়ারের উত্তরের অংশটি কর্নওয়ালের প্রান্ত হিসাবে স্কটিশ সীমান্তের কাছাকাছি অবস্থিত। এই অঞ্চলে যে কোনও ইংরেজ অঞ্চলের তুলনায় দীর্ঘতম উপকূলরেখা রয়েছে। "South West had the oldest population in the UK in 2012"। Office for National Statistics। ১৭ অক্টোবর ২০১৩। ১৪ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "South West Regional Assembly, Draft Regional Spatial Strategy for the South West, para.1.1.1" (পিডিএফ)। ৪ মার্চ ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ মে ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে দক্ষিণ পশ্চিম ইংল্যান্ড সংক্রান্ত মিডিয়া রয়েছে। উইকিভ্রমণে পশ্চিম দেশ সম্পর্কিত ভ্রমণ নির্দেশিকা রয়েছে। দক্ষিণ পশ্চিম ইংল্যান্ড - দাপ্তরিক আঞ্চলিক পর্যটন বোর্ড দেখুন দক্ষিণ পশ্চিমের জন্য সরকারি অফিস দক্ষিণ পশ্চিমের কাউন্সিলগুলির সরকারের তালিকা কার্লিতে দক্ষিণ পশ্চিম ইংল্যান্ড (ইংরেজি)
সুজ্জন সিং (সৈনিক)

সুবেদার সুজ্জন সিং, এসি (৩০ শে মার্চ ১৯৫৩ - ২৬ সেপ্টেম্বর ১৯৯৪) ভারতীয় সেনার কুমাও রেজিমেন্টের ১৩ তম ব্যাটালিয়নের একজন জুনিয়র কমিশন্ড অফিসার (জেসিও) ছিলেন । তিনি সর্বোচ্চ শান্তিকালীন বীরত্বের সম্মাননা পুরস্কার অশোক চক্র লাভ করেন। কুপওয়ারা, জম্মু ও কাশ্মীরে অপারেশন রক্ষকে তাঁর কর্মের জন্য তিনি মরণোত্তর ভাবে এই পুরস্কাকার লাভ করেন। সুবেদার সুজ্জন সিং এর জন্ম ১৯৫৩ সালের ৩০ শে মার্চ হরিয়ানার ভবানী জেলার কানিনা খাস গ্রামে। শ্রী মঙ্গল সিংহের ও সার্তি দেবীর পুত্র, সুবেদার সুজ্জন সিং এক কৃষকদের পরিবারের অন্তর্ভুক্ত ছিলেন। তাঁর প্রাথমিক পড়াশোনা বাড়িতে ছিল তবে পরে তিনি সরকারী উচ্চ বিদ্যালয়ে গিয়ে সপ্তম শ্রেণি পর্যন্ত পড়াশোনা করেন। বিদ্যালয়ের দিনগুলিতে তাঁর খেলাধুলার প্রতি বিশেষ আগ্রহ ছিল এবং বিশেষত তিনি হকি খেলা পছন্দ করতেন। সুবেদার সুুজ্জন সিং সেনাবাহিনী নিয়ে মুগ্ধ হয়ে স্কুল শিক্ষার আগেই সেনাবাহিনীতে যোগ দিয়েছিলেন। তাঁকে কুমাও রেজিমেন্টের ১৩ তম ব্যাটালিয়নে নিয়োগ দেওয়া হয়েছিল, এটি রেজিমেন্টের সৈন্যবাহিনী এবং যুদ্ধের বিভিন্ন কৌশলের জন্য পরিচিত। একাত্তরের ভারত-পাক যুদ্ধের সময়, তিনি তাঁর ইউনিট সহ রাজস্থানের লঙ্গেওয়ালা অঞ্চলে মোতায়েন করেছিলেন এবং ইউনিটটি তার বীরত্ব ও সেবার জন্য থিয়েটার সম্মান লাভ করেছিল। তৎকালীন হাবিলদার সুুজ্জন সিং ১৯৯১ সালের ০১ আগস্ট নায়েব সুবেদার পদে পদোন্নতি লাভ করেন এবং এনসিসি কোলকাতার বিশতম ব্যাটালিয়নে পোস্ট হন। বাংলায় তাঁর মেয়াদ শেষ করার পর তিনি সুবেদার পদে পদোন্নতি পান এবং ১৩ কুমাও এর পিতৃ ইউনিটে ফিরে আসেন। ১৯৯৪ সালে তাঁর ইউনিট জম্মু ও কাশ্মীর এলাকায় বিদ্রোহ বিরোধী অভিযানে নিযুক্ত ছিল। ১৯৯৪ সালের ২৬ সেপ্টেম্বর সিং জম্মু ও কাশ্মীরের কুপওয়ারার জালুরাহ গ্রামের নিকটবর্তী জঙ্গল থেকে সন্ত্রাসীদের নির্মূলের জন্য একটি অভিযানের সন্ধান দলের কমান্ডার ছিলেন। দলটি জঙ্গি আস্তানাগুলি শনাক্ত করেছিল তবে তাদের আস্তানা থেকে ১৫ মিটার দূরত্বে ভারী গুলি ছোঁড়ার মুখোমুখি হয়েছিল। তাঁর দলকে কভার সরবরাহের প্রয়োজনের বিষয়টি অনুভব করে সিং এই দিকে শারীরিকভাবে চার্জ করেছিলেন। তিনি গুলিবিদ্ধ হয়ে বেশ কয়েকটি আঘাত সহ্য করেছিলেন তবে গুলি চালানো শিরস্ত্রাণটি ছিঁড়ে ফেলে শহীদ হওয়ার আগে পর্যন্ত তিনি এগিয়ে যেতে থাকেন। সিং এর কাজটি নিশ্চিত করেছিল যে সমস্ত সন্ত্রাসী নিহত হয়েছিল, তাদের অস্ত্র এবং গোলাবারুদ উদ্ধার হয়েছিল এবং তার দল বাঁচিয়েছিল। তাঁর মহান সাহসিকতা প্রতি বছর ২৬ সেপ্টেম্বর তাঁর পরিবার পরিজন এবং "জলুরা সূর্য সমিতি" দ্বারা শহরে উদযাপিত হয়। তাঁর বীরত্বের জন্য, তিনি ভারতের সর্বাধিক শান্তিকালীন সামরিক সম্মাননা পুরস্কার অশোক চক্রকে মরণোত্তর ভূষিত করেছিলেন। গুরগাঁওয়ের আর্মি ওয়েলফেয়ার হাউজিং অর্গানাইজেশনের আবাসিক কলোনী সুুজ্জন বিহারের নামকরণ করা হয়েছে সুুজ্জন সিং এর নামে। ২০০৮ সালে, সুুজ্জন বিহার ওয়েলফেয়ার ম্যানেজমেন্ট সোসাইটি তাঁর ত্যাগের স্মরণে সিং এর একটি আবক্ষ মূর্তি স্থাপন করেছিল। "Acts of Bravery and Photographs"। Indian Army।  Reddy, Kittu। Bravest of the Brave: Heroes of the Indian Army। পৃষ্ঠা 107–108।  "Installation of bust of Late Sub Sujjan Singh, Ashok Chakra at Sujjan Vihar"। PIB, Government of India। সংগ্রহের তারিখ ৬ অক্টোবর ২০১৪।
সুমরা বিনতে জুন্দাব

সুমরা বিনতে জুন্দাব, সাফিয়া বিনতে জুনাইদিব নামেও পরিচিত, ছিলেন আবদুল মুত্তালি্বের প্রথম স্ত্রী। তাই সম্পর্কে তিনি ইসলামের নবী মুহাম্মদ স. এর দাদী। সুমরা হাওয়াজিন গোত্রের লোক ছিলেন। তার বাবা জুন্দাব (অথবা জুনাইদিন) ইবনে হুজাইর ইবনে যাব্বাব (অথবা রিয়াব) ইবনে হাবিব ইবনে সুয়া'আ ইবনে আমির ইবনে Sa'sa'a ইবনে মুয়াবিয়া ইবনে বকর ইবনে হাওয়াজিন বিন মনসুর ইবনে Ikrima ছিল হাওয়াজিন গোত্রের। আবদুল মুত্তালিব তরুন বয়সে সুমরাকে বিয়ে করেন। তাদের ছেলে আল-হরিথ বহু বছর ধরে আবদুল-মুত্তালিবের একমাত্র সন্তান ছিলেন। Abdulmalik ibn Hisham. Notes to Ibn Ishaq's Sirat Rasul Allah. Translated by Guillaume, A. (1955). The Life of Muhammad, p. 708 Note 97. Oxford: Oxford University Press. Muhammad ibn Saad. Kitab al-Tabaqat al-Kabir. Translated by Haq, S. M. (1967). Ibn Sa'd's Kitab al-Tabaqat al-Kabir Volume I Parts I & II, p. 99. Delhi: Kitab Bhavan. Muhammad ibn Ishaq. Sirat Rasul Allah. Translated by Guillaume, A. (1955). The Life of Muhammad, p. 62. Oxford: Oxford University Press.
হরিশনগর রেলওয়ে স্টেশন

হরিশনগর রেলওয়ে স্টেশন হল পূর্ব রেলওয়ে অঞ্চলের শিয়ালদহ রেল বিভাগের একটি কলকাতা শহরতলি রেল হল্ট স্টেশন। এটি পশ্চিমবঙ্গের নদীয়া জেলায় শিয়ালদহ-রানাঘাট মেইন লাইনের রানাঘাট - গেদে শাখায় অবস্থিত। ১৮৬২ সালে ইস্টার্ন বেঙ্গল রেলওয়ের কলকাতা (শিয়ালদহ)-কুষ্টিয়া লাইনটি চালু হয় যা ছিল কলকাতা থেকে উত্তরবঙ্গের মূল রেল যোগাযোগ। তদানীন্তন ইস্টার্ন বেঙ্গল রেলওয়ে অবিভক্ত বাংলায় রেল পরিষেবা প্রদান করত। হরিশনগর হল্ট সহ রানাঘাট-গেদে শাখা লাইনের বৈদ্যুতিকরণ হয় ১৯৯৭-৯৮ সালে। roy, Joydeep। "Harish Nagar Halt Railway Station Map/Atlas ER/Eastern Zone - Railway Enquiry"। indiarailinfo.com। সংগ্রহের তারিখ ২০২০-০৪-১২।  "Eastern Bengal Railway - Graces Guide"। www.gracesguide.co.uk। সংগ্রহের তারিখ ২০২০-০৪-১২।  "RAILWAY ELECTRIFICATION" (পিডিএফ)। জুন ২৪, ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ এপ্রিল ১২, ২০২০।
তুংখঙিয়া

তুংখঙিয়া বা তিংখঙিয়া ফৈদ ছিল আহোম রাজবংশের একটি শাখা। এই বংশের চাওফা ১৬৮১ সাল থেকে আরম্ভ করে নবম শতকের প্রারম্ভ পর্যন্ত আহোম রাজ্যে শাসন করেছিলেন। তিংখং স্থানটি থেকে তুংখঙিয়া শব্দটি সৃষ্টি হয়েছে বলে জানা যায় । আহোম রাজবংশ (বড়ুয়া ১৯৯৩, পৃ. ২৮৬-২৮৭) বড়ুয়া, এস. এল. (১৯৯৩), Last Days of Ahom Monarchy, মুন্সিরাম মনোহরলাল পাবলিশার্স প্রাইভেট লিমিটেড, নয়াদিল্লি উদ্ধৃতি টেমপ্লেট ইংরেজি প্যারামিটার ব্যবহার করেছে (link)
উড়িয়া ইউনিয়ন

উড়িয়া ইউনিয়ন বাংলাদেশের রংপুর বিভাগের গাইবান্ধা জেলার ফুলছড়ি উপজেলার অন্তর্গত একটি ইউনিয়ন পরিষদ। এটি ৩৪.৯৬ কিমি২ (১৩.৫০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১২,২২১ জন। ইউনিয়নটিতে মোট গ্রামের সংখ্যা ৭টি ও মৌজার সংখ্যা ৪টি। "উড়িয়া ইউনিয়ন"। জাতীয় তথ্য বাতায়ন। সংগ্রহের তারিখ ২০২০-০২-১৬।  "Union Parishad List"। Local Government Engineering Department (LGED)। ৫ আগস্ট ২০১২। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৯।  "বাংলাদেশ পরিসংখ্যান ব্যুরো (বিবিএস)"। সংগ্রহের তারিখ ২০২০-০২-১৬।  অফিসিয়াল ওয়েবসাইট
প্রফুল্লকুমার দে সরকার

প্রফুল্ল কুমার দে সরকার (১৯১১-১৯৭৪) ছিলেন একজন শিক্ষক, ইংরেজি ব্যাকরণবিদ এবং লেখক। তাঁর আ টেক্সট বুক অফ হায়ার ইংলিশ গ্রামার, কম্পোজিশান এ্যান্ড ট্রান্সলেশান (উচ্চতর ইংরেজি ব্যাকরণ, রচনা ও অনুবাদের একটি পাঠ্য বই) ১৯২৬ সালে প্রথম প্রকাশিত হয়ে এখন অবধি বাঙালি শিক্ষার্থীদের মধ্যে ইংরেজি শেখার একটি পাঠ্যপুস্তক হিসাবে অব্যাহত রয়েছে। প্রফুল্লকুমার দে সরকার ১৯১১ সালে বাংলাদেশের (তৎকালীন ব্রিটিশ ভারতের) রংপুরের নীলফামারী জেলায় জন্মগ্রহণ করেন । তিনি কলকাতার মার্টিন এবং বার্ন এ চাকরি করতেন । তৎকালীন ব্রিটিশদের একমাত্র নীতি অনুসারে তাদের লাইব্রেরিতে প্রবেশ অস্বীকার করে সরকার পদত্যাগ করে। তিনি বাংলাদেশের (তৎকালীন ব্রিটিশ ভারতের) রাজশাহী ভোলানাথ বিশ্বেশ্বর হিন্দু একাডেমীর প্রধান শিক্ষক হয়েছিলেন। তাঁর ছাত্ররা তাকে "মাস্টার-মোশাই" নামে ডাকতেন, যার আক্ষরিক অর্থ শিক্ষক বা স্যার। সেখানে থাকার সময়ে, ১৯২৬ সালে, আ টেক্সট বুক অফ হায়ার ইংলিশ গ্রামার, কম্পোজিশান এ্যান্ড ট্রান্সলেশান প্রকাশিত হয়েছিল। ভারতবর্ষের স্বাধীনতা ও দেশ বিভাগের অল্পকাল পরেই তিনি ১৯৪৮ সালে কলকাতায় পাড়ি জমান। ১৯৭৮ সালে তাঁর মৃত্যুর আগ পর্যন্ত তাঁর আয়ের প্রাথমিক উৎস ছিল বই বিক্রির রয়েলটি। তিনি মাঝে মধ্যে একটি প্রকাশনা সংস্থার জন্য কিছু কাজ হাতে নিয়েছিলেন, তবে পারিশ্রমিক হিসেবে তিনি অর্থের পরিবর্তে ক্রিকেট ম্যাচগুলির জন্য কেবল টিকিট চেয়ে নিতেন। সরকারের দুই ছেলে রয়েছে, যারা প্রকৌশলী এবং দুই কন্যা যারা দুজনেই অণুজীব বিজ্ঞানী। ইংরেজি ব্যাকরণ নিয়ে তাঁর বীজগর্ভ বই "আ টেক্সট বুক অফ হায়ার ইংলিশ গ্রামার, কম্পোজিশান এ্যান্ড ট্রান্সলেশান" (উচ্চতর ইংরেজি ব্যাকরণ, রচনা ও অনুবাদের একটি পাঠ্য বই) এর জন্য তিনি সর্বাধিক পরিচিত। এটি প্রথম প্রকাশিত হয়েছিল সরস্বতী প্রেস দ্বারা, প্রকাশক ছিলেন পি ঘোষ অ্যান্ড কো। সেই সময়ে, সর্বাধিক জনপ্রিয় ইংরেজি ব্যাকরণের বইগুলি ছিল হেনরি ওয়াটসন ফোলার এবং জন নেসফিল্ডের। সরকারের বইটি ভারতীয় শিক্ষার্থীদের ইংরেজি ব্যাকরণ শেখার শিক্ষাগত চাহিদাগুলির উপর দৃষ্টি নিবদ্ধ করে এবং খুব জনপ্রিয় হয়। পশ্চিমবঙ্গের শিক্ষার্থীরা ইংরেজি ব্যাকরণ শেখার জন্য ব্রিটিশদের বইয়ের চেয়ে এটি বেশি ব্যবহার করেছে। সরকার সারা জীবন বইটির উন্নতি অব্যাহত রাখে। ১৯৭৪ সালে তাঁর মৃত্যুর পর থেকে তাঁর বড় পুত্র পবিত্র চিত্র কুমার দে সরকার নতুন সংস্করণের জন্য কাজ চালিয়ে যাচ্ছেন। তাঁদের পরিবারটি ইংরাজির আইএএস প্রশ্নগুলি সমাধান করতে এবং উত্তরগুলি সংযুক্ত করতে সহায়তা করে। ২০১৬ সালে বইটি ৫০তম সংস্করণ প্রকাশিত হয় ও ২০,০০০ কপি বিক্রি হয়। বইটি কপি চট্টগ্রাম প্রকৌশল ও প্রযুক্তি বিশ্ববিদ্যালয়, বাংলাদেশ সিভিল সার্ভিস অ্যাডমিনিস্ট্রেশন একাডেমি গ্রন্থগার ইত্যাদি সহ বেশ কয়েকটি কলেজের গ্রন্থাগারে রয়েছে। কে. সি নাগ এবং চিত্তরঞ্জন দাশগুপ্তসহ, তিনি তাঁর শেষ বীজগর্ভ বই হ্যান্ডবুক অফ ডিগ্রি ফিজিক্স প্রকাশ করেন। প্রফুল্লকুমার দে সরকারকে বাংলা শিক্ষাদানের অন্যতম পবিত্র ত্রিত্ব হিসাবে বিবেচনা করা হত। "A Text Book of Higher English Grammar, Composition And Translation"। ১৩ মার্চ ২০১৯ তারিখে মূল থেকে আর্কাইভ করা।  "কলকাতার কড়চা"। anandabazar.com। সংগ্রহের তারিখ ২০২০-০৩-০৭।  "Book that taught English grammar to Bengalis turns 90"। Hindustan Times (ইংরেজি ভাষায়)। ২০১৬-১২-২৭। সংগ্রহের তারিখ ২০১৯-০৪-০১।  "বাংলা শিক্ষাজগতের 'ব্রহ্মা বিষ্ণু মহেশ্বর' যুগ শেষ"। Kolkata24x7। ২০১৭-১২-২২। ২০২০-০৪-১২ তারিখে মূল থেকে আর্কাইভ করা। সংগ্রহের তারিখ ২০২০-০৩-০৭।